《甫里先生故宅是时马县尹葺其庙》
元代·成廷圭

太湖三万六千顷，一代高贤独此翁。故宅有僧茶灶在，荒池无主鸭阑空。

松陵唱和知谁再，茅屋襟期与我同。最爱长洲马明府，艰危犹自挹高风。

作者简介：元芜城人，字原常，一字元章，又字礼执。好读书，工诗。奉母居市廛，植竹庭院间，扁其燕息之所曰居竹轩。晚遭乱，避地吴中。卒年七十余。有《居竹轩集》。